Hei, denne artikkelen er over ett år gammel og kan inneholde utdatert informasjon

Alvorlig psykisk syk kvinne sendt hjem på grunn av ferieavvikling Der tok hun livet sitt. Nå meldes saken til fylkeslegen.

|||(Dagbladet): Flere alvorlig psykisk syke pasienter ble sendt hjem da Helgelandssykehuset avviklet ferie i sommer. En av pasientene, en 51 år gammel kvinne, endte med å ta sitt eget liv. Dette skriver NRK.

- Hun var så syk at hun ikke burde vært skrevet ut. De burde hatt et tilbud da de stengte avdelingen. Det er forferdelig at noe slikt kan skje, og man stiller seg et stort spørsmål om hva som foregår innen psykiatrien, sier en venninne av den avdøde kvinnen til statskanalen.

Kvinnen fikk tilbud om en omsorgsbolig med oppfølging fra hjemmesykepleien og psykiatrien, men siden hun led av sterk angst orket hun ikke å bo alene. Derfor flyttet hun hjem til sin 80 år gamle far. Der endte hun sitt eget liv.

Jan Erik Furunes, foretaksdirektør ved sykehusket, sier til NRK at sykehuset gjør grundige vurderinger før de sender pasienter hjem.

- Ferieavvikling er veldig krevende. Det er ofte at avdelinger stenges i forbindelse med ferie. Akuttfunksjoner opprettholdes stort sett, sier Furunes.

De pårørende til kvinnen ber nå fylkeslegen om å vurdere om sykehuset har handlet uforsvarlig.

